A4-0428/98

Ψήφισμα σχετικά με την αίτηση προσχώρησης της Ρουμανίας στην Ευρωπαϊκή Ένωση, ενόψει του Ευρωπαϊκού Συμβουλίου της Βιέννης της 11ης και 12ης Δεκεμβρίου 1998

Το Ευρωπαϊκό Κοινοβούλιο,

- έχοντας υπόψη την αίτηση προσχώρησης της Ρουμανίας στην Ευρωπαϊκή Ένωση που κατετέθη στις 22 Ιουνίου 1995,

- έχοντας υπόψη τη γνωμοδότηση της Επιτροπής επί της αίτησης αυτής (COM(97)2003 - C4-0375/97),

- έχοντας υπόψη το ψήφισμά του της 4ης Δεκεμβρίου 1997 επί της ανακοίνωσης της Επιτροπής «Ατζέντα 2000 - Για μια ισχυρότερη και ευρύτερη Ένωση» (COM(97)2000 - C4-0371/97) ((EE C 388, 22.12.1997, σελ. 17)), τη γνωμοδότησή του της 11ης Μαρτίου 1998 για την πρόταση κανονισμού (ΕΚ, ΕΚΑΕ), σχετικά με βοήθεια στις υποψήφιες χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351 (CNS)) ((ΕΕ C 104, 6.4.1998, σελ. 110)) και το ψήφισμά του της 11ης Μαρτίου 1998 για τις προτάσεις για αποφάσεις του Συμβουλίου επί των αρχών, προτεραιοτήτων, ενδιάμεσων στόχων και όρων που περιέχονται στις εταιρικές σχέσεις (COM(98)0053 - C4-0130/98) ((ΕΕ C 104, 6.4.1998, σελ. 113 )),

- έχοντας υπόψη τις αποφάσεις που ελήφθησαν από το Ευρωπαϊκό Συμβούλιο στο Λουξεμβούργο στις 12 και 13 Δεκεμβρίου 1997 και στο Κάρντιφ στις 15 και 16 Ιουνίου 1998,

- έχοντας υπόψη τις εκθέσεις της Επιτροπής της 4ης Νοεμβρίου 1998,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0428/98),

A. λαμβάνοντας υπόψη τις ουσιαστικές προσπάθειες που κατέβαλε η Ρουμανία μετά από την πτώση της δικτατορίας για την αποκατάσταση κράτους δικαίου, σε πνεύμα σεβασμού του ατόμου και των μειονοτήτων αλλά έχοντας επίγνωση ότι χρειάζονται ακόμη κι άλλες προσπάθειες,

Β. λαμβάνοντας υπόψη με ανησυχία τα συμπεράσματα της έκθεσης της Επιτροπής της 4ης Νοεμβρίου 1998,σύμφωνα με τα οποία η ενσωμάτωση και μεταχείριση της κοινότητας των τσιγγάνων Ρόμ συνεχίζει να συνιστά σοβαρή πρόκληση,

Γ. επισημαίνοντας ότι σ' όλους τους τομείς του δημόσιου βίου, ο σεξουαλικός προσανατολισμός δεν πρέπει να συνιστά λόγο δίωξης ή άσκησης διακρίσεων,

Δ. λαμβάνοντας επίσης υπόψη τις προσπάθειες που κατεβλήθησαν για τη δημιουργία συνθηκών μετάβασης στην οικονομία της αγοράς,

Ε. λαμβάνοντας υπόψη τα μέτρα που ήδη ελήφθησαν για την εισαγωγή μέρους του κοινοτικού κεκτημένου,

ΣΤ. λαμβάνοντας πάντως υπόψη ότι από το 1997, οι μακροοικονομικές ανισορροπίες επιδεινώθηκαν και το ΑΕΠ μειώνεται,

Ζ. λαμβάνοντας υπόψη ότι η κατάσταση αυτή είναι αποτέλεσμα ορισμένων δράσεων όπως η καταπολέμηση του πληθωρισμού αλλά οφείλεται και σε ανεπάρκειες της οικονομικής μεταρρύθμισης η οποία δεν εφαρμόσθηκε με την απαιτούμενη αποφασιστικότητα,

Η. λαμβάνοντας υπόψη ότι η Ρουμανία επέτυχε αποτελέσματα όσον αφορά τη μελέτη και εφαρμογή πολιτικών για τις μειονότητες, που ενδέχεται να παρουσιάζουν μεγάλο ενδιαφέρον και για άλλα (υποψήφια) κράτη μέλη της ΕΕ,

1. τονίζει ότι είναι αναγκαίο η δυναμική των διεργασιών προσχώρησης να περιλάβει όλες τις χώρες με τις οποίες η Ευρωπαϊκή Ένωση συνδέεται με ευρωπαϊκή συμφωνία και επαναλαμβάνει την ακράδαντη πεποίθησή του ότι δεν πρέπει να υπάρχουν κλειστές ομάδες χωρών υποψηφίων για προσχώρηση και υπογραμμίζει ότι η δυνατότητα για ομαλή μετάβαση στο στάδιο των εντατικών διαπραγματεύσεων πρέπει να παραμένει ανοιχτή ανά πάσα στιγμή[semigr ]

2. πιστεύει ότι η σταδιακή ενσωμάτωση των υποψηφίων χωρών στην Ευρωπαϊκή Ένωση θα έχει ουσιαστική συμβολή στην ασφάλεια της Ευρώπης[semigr ]

3. διαπιστώνει, όπως η Επιτροπή, ότι η έναρξη διαπραγματεύσεων προσχώρησης με τη Ρουμανία κατά το 1999 θα ήταν πρόωρη, παρόλο που δεν υπάρχει αμφιβολία όσον αφορά τον ιστορικό προορισμό της χώρας αυτής να αποτελέσει μέρος της Ευρωπαϊκής Ένωσης[semigr ]

4. ελπίζει ότι η Ρουμανία, η οποία σε γενικές γραμμές πληροί τα πολιτικά κριτήρια της Κοπεγχάγης, θα αντιμετωπίσει δεόντως τις ανεπάρκειες που παραμένουν στον τομέα των δικαιωμάτων του ανθρώπου όπως οι ανεπάρκειας σχετικά με την προστασία των παιδιών, τον έλεγχο της δικαστικής εξουσίας επί της αστυνομίας, την ανεξαρτησία των δημοσιογράφων, τις συνθήκες κράτησης στις φυλακές, την κατάσταση των τσιγγάνων Ρόμα και την καταπολέμηση της διαφθοράς[semigr ]

5. καλεί τις ρουμανικές πολιτικές δυνάμεις να αναλάβουν την ευθύνη να διασφαλίσουν ότι οι απαιτούμενες μεταρρυθμίσεις θα εφαρμοσθούν σωστά[semigr ]

6. προτρέπει τη Ρουμανία που δεν ικανοποιεί ακόμη τους όρους των οικονομικών κριτηρίων της Κοπεγχάγης, να συνεχίσει τις απαραίτητες μεταρρυθμίσεις, ιδίως τις διεργασίες ιδιωτικοποίησης, τη μεταρρύθμιση του τραπεζικού συστήματος, την αναδιάρθρωση των μεγάλων κρατικών επιχειρήσεων και τη σταθεροποίηση ενός νομικού πλαισίου ικανού να προσελκύσει τις ξένες επενδύσεις, πράγμα που θα επιτρέψει τελικά την έναρξη των διαπραγματεύσεων προσχώρησης[semigr ]

7. πιστεύει επίσης ότι η γεωργία της Ρουμανίας πρέπει να εισαχθεί σε μια διεργασία με στόχο τον εκσυγχρονισμό της, την τόνωση της ανταγωνιστικότητάς της και την προσαρμογή της στην Κοινή Γεωργική Πολιτικής της ΕΕ[semigr ]

8. εφιστά την προσοχή της Ρουμανίας στην αναγκαιότητα, προκειμένου οι εξελίξεις αυτές να τελεσφορήσουν, να εφαρμόσει σε βάθος μεταρρύθμιση της διοίκησής της[semigr ]

9. καλεί την Ευρωπαϊκή Ένωση να παρέμβει στα διεθνή χρηματοπιστωτικά ιδρύματα όπως το ΔΝΤ και η Παγκόσμια Τράπεζα για να στηρίξουν το πρόγραμμα μεταρρυθμίσεων της ρουμανικής κυβέρνησης[semigr ]

10. καλεί την Ευρωπαϊκή Ένωση και τη Ρουμανία να χρησιμοποιήσουν πλήρως τους υπάρχοντες μηχανισμούς, ιδίως την ευρωπαϊκή συμφωνία και την εταιρική σχέση προσχώρησης, προκειμένου να αναπτύξουν την αμοιβαία τους συνεργασία με προοπτική την ένταξη της Ρουμανίας στην Ευρωπαϊκή Ένωση[semigr ]

11. ζητεί με την ευκαιρία της Ευρωπαϊκής Διάσκεψης, όπως η Ένωση και η Ρουμανία να προσεγγίσουν τις αντίστοιχες εξωτερικές τους πολιτικές και πολιτικές ασφάλειας και να βρουν ικανοποιητική λύση στα ακόμη εκκρεμή ζητήματα που σχετίζονται με τον τομέα της δικαιοσύνης και των εσωτερικών υποθέσεων όπως είναι, για παράδειγμα, η κατάργηση των θεωρήσεων για τους ρουμάνους υπηκόους που μεταβαίνουν σε κράτη μέλη της Ευρωπαϊκής Ένωσης, στο μέτρο που η Ρουμανία θα εφαρμόσει μια αυστηρή πολιτική μετανάστευσης[semigr ]

12. αναγνωρίζει τις προσπάθειες που καταβάλλει η Ρουμανία στο θέμα της επιστροφής κατασχεμένης ή και απαλλοτριωμένης ιδιοκτησίας, κρίνει ωστόσο ότι δεν επαρκούν και καλεί την κυβέρνηση και το Κοινοβούλιο της Ρουμανίας να τροποποιήσουν τους σχετικούς νόμους αριθ. 18/91 και αριθ. 112/95 δίνοντας οριστική και δίκαιη λύση που θα εξασφαλίζει στο ακέραιο (im integrum) την επιστροφή της ιδιοκτησίας, ή εάν αυτό δεν είναι δυνατόν, τη δίκαιη αποζημίωση, παρέχοντας ταυτόχρονα στους θιγόμενους από τη διευθέτηση αυτή, τη δυνατότητα προσφυγής στο δικαστικό σύστημα 7

13. ζητεί από την κυβέρνηση να ακυρώσει κάθε νομοθετική πράξη που δικαιολογεί δίωξη ή άσκηση διακρίσεων με βάση τον σεξουαλικό προσανατολισμό[semigr ]

14. προτείνει να ιδρυθεί στη Ρουμανία σε πανεπιστημιακό επίπεδο Ευρωπαϊκό Κέντρο Έρευνας με θέμα τις πολιτικές για τις μειονότητες στην Κεντρική και Ανατολική Ευρώπη το οποίο θα αξιοποιήσει τις ειδικές γνώσεις που απέκτησε η Ρουμανία τα τελευταία χρόνια[semigr ] προτείνει το Κέντρο αυτό να συνεργάζεται με το Παρατηρητήριο του Ρατσισμού και της Ξενοφοβίας στη Βιέννη και το Ευρωπαϊκό Γραφείο για τις λιγότερο χρησιμοποιούμενες γλώσσες στο Δουβλίνο[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Συμβούλιο, τα κοινοβούλια των κρατών μελών, καθώς και την κυβέρνηση και το κοινοβούλιο της Ρουμανίας.